ΚΑΝΟΝΙΣΜΟΣ (ΕΚ, ΕΚΑΧ, ΕΥΡΑΤΟΜ) αριθ. 2779/98 ΤΟΥ ΣΥΜΒΟΥΛΙΟΥ της 17ης Δεκεμβρίου 1998 για την τροποποίηση του δημοσιονομικού κανονισμού της 21ης Δεκεμβρίου 1977 ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78η,

τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 183,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

τη γνώμη του Ελεγκτικού Συνεδρίου (4),

τη γνώμη της Επιτροπής των Περιφερειών,

Εκτιμώντας:

ότι οι συνεννοήσεις που προβλέπονται στην κοινή δήλωση της 4ης Μαρτίου 1975 του Ευρωπαϊκού Κοινοβουλίου, του Συμβουλίου και της Επιτροπής έλαβαν χώρα στο πλαίσιο της επιτροπής συνεννοήσεων 7

ότι ενδείκνυται να τροποποιηθεί ο δημοσιονομικός κανονισμός της 21ης Δεκεμβρίου 1977, ο οποίος εφαρμόζεται στο γενικό προϋπολογισμό των Ευρωπαϊκών Κοινοτήτων (5), αποκαλούμενος στο εξής «δημοσιονομικός κανονισμός», ώστε να ληφθεί υπόψη η έναρξη του τρίτου σταδίου της Οικονομικής και Νομισματικής Ένωσης 7

ότι, σύμφωνα με τον κανονισμό (ΕΚ) αριθ. 1103/97 του Συμβουλίου, της 17ης Ιουνίου 1997, σχετικά με ορισμένες διατάξεις που αφορούν την εισαγωγή του ευρώ (6), κάθε αναφορά στο Ecu αντικαθίσταται από αναφορά στο ευρώ, και με ισοτιμία 1 ευρώ προς ένα Ecu 7 ότι, σύμφωνα με τον κανονισμό (ΕΚ) αριθ. 974/98 του Συμβουλίου, της 3ης Μαΐου 1998, σχετικά με την εισαγωγή του ευρώ (7), το ευρώ καθίσταται το νόμισμα των κρατών μελών που υιοθέτησαν το ενιαίο νόμισμα κατά την έννοια της συνθήκης για την ίδρυση της Ευρωπαϊκής Κοινότητας 7

ότι, κάθε αναφορά του παρόντος κανονισμού στο ευρώ πρέπει να λογίζεται ως αναφορά στη νομισματική μονάδα, όπως αυτή προβλέπεται ατο άρθρο 2 δεύτερη φράση του κανονισμού (ΕΚ) αριθ. 974/98 7

ότι, κατόπιν της έκδοσης του κανονισμού (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (8), ενδείκνυται να προβλεφθεί ένας μηχανισμός που να εξασφαλίζει ότι τα έσοδα που προέρχονται από τις κυρώσεις που επιβάλλονται από το Συμβούλιο στα κράτη μέλη διατίθενται για τις δαπάνες που προορίζονται να τα κατανείμουν μεταξύ των κρατών μελών που συμμετέχουν στο ευρώ και δεν παρουσιάζουν υπερβολικό έλλειμμα, ενώ συγχρόνως θα εξασφαλίζεται η τήρηση των απαιτήσεων δημοσιονομικής διαφάνειας κατά τις ενέργειες αυτές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο δημοσιονομικός κανονισμός τροποποιείται ως εξής:

1. Στο άρθρο 4 παράγραφος 2 δεύτερο εδάφιο, μετά την πρώτη περίπτωση παρεμβάλλεται η ακόλουθη περίπτωση:

«- οι τόκοι επί των καταθέσεων και των προστίμων που προβλέπονται στο τμήμα 4 του κανονισμού (ΕΚ) αριθ. 1467/97 (*), σύμφωνα με το άρθρο 132 α.

(*) ΕΕ L 209 της 2. 8. 1997, σ. 6 7 διορθωτικό στην ΕΕ L 46 της 17. 2. 1998, σ. 20 και στην ΕΕ L 128 της 30. 4. 1998, σ. 71.»

2. Το άρθρο 11 αντικαθίσταται από το ακόλουθο κείμενο:

«Άρθρο 11

1. Ο προϋπολογισμός καταρτίζεται σε ευρώ.

2. Το ευρώ είναι το ενιαίο νόμισμα όπως αυτό ορίζεται στον κανονισμό (ΕΚ) αριθ. 974/98 του Συμβουλίου, της 3ης Μαΐου 1998, σχετικά με την εισαγωγή του ευρώ (*).

3. Με την επιφύλαξη των συγκεκριμένων διατάξεων που απορρέουν από την εφαρμογή των επιμέρους ρυθμίσεων που διέπουν είτε τα έσοδα είτε τις δαπάνες, τα δικαιώματα και οι υποχρεώσεις των Κοινοτήτων εκφράζονται και εκτελούνται σε ευρώ.

4. Οι μετατροπές μεταξύ του ευρώ και των νομισμάτων των κρατών μελών που δεν έχουν υιοθετήσει το ευρώ πραγματοποιούνται με την ισοτιμία της ημέρας 7 σε εξαιρετικές περιπτώσεις, δεόντως αιτιολογημένες, μπορεί να γίνει παρέκκλιση από την αρχή αυτή, βάσει των εκτελεστικών κανόνων που προβλέπονται στο άρθρο 139.

5. Οι ημερήσιες τιμές μετατροπής του ευρώ στα κράτη μέλη που δεν συμμετέχουν στο ενιαίο νόμισμα, είναι διαθέσιμες καθημερινά και αποτελούν το αντικείμενο δημοσίευσης στην Επίσημη Εφημερίδα των Ευρωπαϊκών Κοινοτήτων.

(*) ΕΕ L 139 της 11. 5. 1998, σ. 1.»

3. Στο άρθρο 19 παράγραφος 5, η λέξη «Ecu» αντικαθίσταται από τη λέξη «ευρώ».

4. Στο άρθρο 28α πρώτο εδάφιο, μετά τις λέξεις «από την Επιτροπή» προστίθενται οι λέξεις «ή το Συμβούλιο».

5. Στο άρθρο 31, η λέξη «Ecu» αντικαθίσταται από τη λέξη «ευρώ».

6. Στο άρθρο 33 παράγραφος 5, η λέξη «Ecu» αντικαθίσταται από τη λέξη «ευρώ».

7. Το άρθρο 35 αντικαθίσταται από το ακόλουθο κείμενο:

«Άρθρο 35

Η Επιτροπή διαβιβάζει, ανά τρίμηνο, στα κράτη μέλη κατάσταση με τις μεταφορές που πραγματοποιήθηκαν μεταξύ των διαφόρων νομισμάτων τους.»

8. Στο άρθρο 44 τρίτη περίπτωση, η λέξη «Ecu» αντικαθίσταται από τη λέξη «ευρώ».

9. Στο άρθρο 69, η λέξη «Ecu» αντικαθίσταται από τη λέξη «ευρώ»

10. Στο άρθρο 111 παράγραφοι 2 και 3, η λέξη «Ecu» αντικαθίσταται από τη λέξη «ευρώ».

11. Μετά τον τίτλο ΧΙ παρεμβάλλεται ο ακόλουθος τίτλος:

«ΤΙΤΛΟΣ ΧΙα

ΙΔΙΑΙΤΕΡΕΣ ΔΙΑΤΑΞΕΙΣ ΕΦΑΡΜΟΖΟΜΕΝΕΣ ΕΠΙ ΤΩΝ ΚΥΡΩΣΕΩΝ ΠΟΥ ΠΡΟΒΛΕΠΟΝΤΑΙ ΣΤΟ ΤΜΗΜΑ 4 ΤΟΥ ΚΑΝΟΝΙΣΜΟΥ (ΕΚ) αριθ. 1467/97

Άρθρο 132 α

Η δημοσιονομική διάρθρωση εγγραφής του προϊόντος των κυρώσεων που προβλέπονται στο τμήμα 4 του κανονισμού (ΕΚ) αριθ. 1467/97, έχει ως εξής:

α) στην κατάσταση εσόδων, ανοίγεται μια γραμμή του προϋπολογισμού με προορισμό την εγγραφή των ποσών των προστίμων και των τόκων επί των καταθέσεων και των προστίμων που επιβάλλονται από το Συμβούλιο σε κράτος μέλος σύμφωνα με το τμήμα 4 του κανονισμού (ΕΚ) αριθ. 1467/97 7

β) παράλληλα, και με την επιφύλαξη του άρθρου 28α, η εγγραφή των ποσών αυτών στην κατάσταση εσόδων οδηγεί στο άνοιγμα, σε γραμμή της κατάστασης δαπανών, πιστώσεων ανάληψης υποχρεώσεων και πληρωμών. Οι πιστώσεις αυτές εκτελούνται σύμφωνα με το άρθρο 16 του κανονισμού (ΕΚ) αριθ. 1467/97.»

Άρθρο 2

Ο παρών κανονισμός αρχίζει να ισχύει την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1998.

Για το Συμβούλιο

Ο Πρόεδρος

W. MOLTERER

(1) ΕΕ C 149 της 15. 5. 1998, σ. 21.

(2) ΕΕ C 313 της 12. 10. 1998, σ. 34.

(3) ΕΕ C 284 της 14. 9. 1998, σ. 54.

(4) Γνώμη που διατυπώθηκε στις 22 Οκτωβρίου 1998 (δεν έχει ακόμα δημοσιευθεί στην Επίσημη Εφημερίδα).

(5) ΕΕ L 356 της 31. 12. 1977, σ. 1 7 κανονισμός όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 2548/98 (ΕΕ L 320 της 28. 11. 1998, σ. 1).

(6) ΕΕ L 162 της 19. 6. 1997, σ. 1.

(7) ΕΕ L 139 της 11. 5. 1998, σ. 1.

(8) ΕΕ L 209 της 2. 8. 1997, σ. 6 7 διορθωτικό στην ΕΕ L 46 της 17. 2. 1998, σ. 20 και στην ΕΕ L 128 της 30. 4. 1998, σ. 71.